Ministru kabineta rīkojuma projekta

**„Par Finanšu ministrijas valdījumā esošā valsts nekustamā īpašuma Piedrujas ielā 17, Rīgā, un valstij piekrītošās būves nodošanu**

**Izglītības un zinātnes ministrijas valdījumā”** un **Ministru kabineta rīkojuma projekta “Par valsts nekustamā īpašuma pārdošanu”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojumu projekti sagatavoti, lai nodotu Izglītības un zinātnes ministrijas (turpmāk – ministrija) valdījumā valsts nekustamo īpašumu un valstij piekrītošo būvi, kas nepieciešami ministrijas padotībā esošās iestādes funkciju nodrošināšanai un nenodotu tos atsavināšanai. Rīkojumu projekti stāsies spēkā ar to parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekta “Par Finanšu ministrijas valdījumā esošā valsts nekustamā īpašuma Piedrujas ielā 17, Rīgā, un valstij piekrītošās būves nodošanu Izglītības un zinātnes ministrijas valdījumā” (turpmāk – rīkojuma projekts Nr.1) mērķis un būtība ir pārņemt ministrijas valdījumā valsts nekustamo īpašumu (nekustamā īpašuma kadastra Nr.0100 121 2655) Piedrujas ielā 17, Rīgā (turpmāk – īpašums), un valstij piekrītošo būvi – asfalta laukumu (būves kadastra apzīmējums 0100 121 2655 002) (bez adreses) (turpmāk – laukums), kas nepieciešami ministrijas padotībā esošās iestādes funkciju nodrošināšanai.  Ministrijas padotībā esošais profesionālās izglītības kompetences centrs “Rīgas Valsts tehnikums” 2018.gada 13.septembra vēstulē Nr.01.1/329 ir norādījis, ka ir gatavs pārņemt lietojumā īpašumu, lai nodrošinātu mācību procesu, tas ir, lai izveidotu topošo enerģētiķu un dzelzceļa speciālistu mācību poligonu. Ievērojot minēto, ministrijas Nekustamā īpašuma un valsts mantas apsaimniekošanas komisijas 2018.gada 24.oktobra sēdē (protokols Nr.17, 6.punkts) *(https://izm.gov.lv/images/nekustamie\_ipasumi/2018/protokols\_17.pdf)* tika pieņemts lēmums atbalstīt īpašuma un laukuma pārņemšanu ministrijas valdījumā.  Īpašums sastāv no zemes vienības 5439 m2 platībā (zemes vienības kadastra apzīmējums 0100 121 2655) un būves – patvertnes (būves kadastra apzīmējums 0100 121 2655 001) Piedrujas ielā 17, Rīgā. Īpašums ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.100000459446 uz Latvijas valsts vārda Finanšu ministrijas personā.  Uz īpašuma sastāvā esošās zemes (zemes vienības kadastra apzīmējums 0100 121 2655) Piedrujas ielā 17, Rīgā, atrodas valstij Finanšu ministrijas personā piekrītošais laukums.  Īpašums, pamatojoties uz Ministrija kabineta 2014.gada 12.marta rīkojuma Nr.114 “Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā” 1.19.apakšpunktu tika nodots Finanšu ministrijas valdījumā un valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā un 2016.gada 8.jūnijā ir stājies spēkā Ministru kabineta 2016.gada 8.jūnija rīkojums Nr.331 “Par valsts nekustamo īpašumu pārdošanu”, kā 1.1.apakšpunkts paredz atļaut VNĪ pārdot izsolē īpašumu.  Ņemot vērā, ka īpašums un laukums vēl nav nodots atsavināšanai, kā arī to, ka tas ir nepieciešams ministrijas padotībā esošās iestādes funkciju nodrošināšanai, ministrija ievērojot pastāvošo praksi līdzīgos gadījumos (piemēram, skatīt: *https://likumi.lv/ta/id/304714-par-valsts-nekustama-ipasuma-nodosanu-bez-atlidzibas-ogres-novada-pasvaldibas-ipasuma)*, ir izstrādājusi jaunu Ministru kabineta rīkojuma projektu “Par valsts nekustamā īpašuma pārdošanu” (turpmāk – rīkojuma projekts Nr.2), kas paredz atļaut VNĪ pārdot izsolē tikai Ministru kabineta 2016.gada 8.jūnija rīkojuma Nr.331 “Par valsts nekustamo īpašumu pārdošanu” 1.2.apakšpunktā minēto valsts nekustamo īpašumu kopā ar trim būvēm. Ņemot vērā, ka VNĪ jau ir izpildījusi Ministru kabineta 2016.gada 8.jūnija rīkojuma Nr.331 “Par valsts nekustamo īpašumu pārdošanu” 1.2.apakšpunktu un tajā minētais valsts nekustamais īpašums ir pārdots, šobrīd rīkojuma projektā Nr.2 tiek norādīts tāds īpašuma sastāvs, kāds tas tika norādīts Ministru kabineta 2016.gada 8.jūnija rīkojuma Nr.331 “Par valsts nekustamo īpašumu pārdošanu” 1.2.apakšpunktā un atsavināts, nevis precizēts atbilstoši faktiskajai šā brīža situācijai (īpašumam ir mainīts tā sastāvs un adrese). Vienlaikus rīkojuma projekts Nr.2 nosaka atzīt par spēku zaudējušu Ministru kabineta 2016.gada 8.jūnija rīkojumu Nr.331 “Par valsts nekustamo īpašumu pārdošanu”.  Atbilstoši VNĪ 2018.gada 17.novembra vēstulē Nr.3/1-6/14486 norādītajam VNĪ pēc pārņemšanas aktualizēja īpašuma sastāvu, uzņemot Finanšu ministrijas bilancē laukumu un reģistrējot to Nekustamā īpašuma valsts kadastra informācijas sistēmas datos. Laukumam tika piešķirts būves kadastra apzīmējums 0100 121 2655 002 un kā tiesiskais valdītājs norādīta Finanšu ministrija.  VNĪ 2018.gada 12.decembra vēstulē Nr.3/1-6/15529 ir norādījusi, ka tā neplāno veikt papildus ieguldījumus īpašumā, pasūtot laukuma kadastrālo uzmērīšanu un secīgu tās ierakstīšanu zemesgrāmatā, un ir aicinājusi ministriju sagatavot atbilstošu Ministru kabineta rīkojuma projektu par īpašuma un laukuma pārņemšanu ministrijas valdījumā.  Saskaņā ar Civillikuma 853.pantu visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz nodot ministrijas valdījumā arī uz zemes vienības 0100 121 2655) Piedrujas ielā 17, Rīgā, Finanšu ministrijas tiesiskajā valdījumā esošo inženierbūvi – laukumu, kas ir nesaraujami saistīts ar īpašumu.  Ievērojot VNĪ 2018.gada 17.novembra vēstulē Nr.3/1-6/14486 norādīto, par īpašumu nav noslēgti nomas līgumi un nav ierosināti tiesvedības procesi. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minētā īpašuma un būves tiesisko valdītāju. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2019.gads | | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. | | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. | | | | | | | |
| 1.2. valsts speciālais budžets | 0 | | 0 | 0 | 0 | 0 | 0 | 0 |
| 1.3. pašvaldību budžets | 0 | | 0 | 0 | 0 | 0 | 0 | 0 |
| 2. Budžeta izdevumi | 0 | | 0 | 0 | 0 | 0 | 0 | 0 |
| 2.1. valsts pamatbudžets | 0 | | 0 | 0 | 0 | 0 | 0 | 0 |
| 2.2. valsts speciālais budžets | 0 | | 0 | 0 | 0 | 0 | 0 | 0 |
| 2.3. pašvaldību budžets | 0 | | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. | | | | | | | |
| 3.1.valsts pamatbudžets | Nav precīzi aprēķināms. | | | | | | | |
| 3.2.speciālais budžets | 0 | | 0 | 0 | 0 | 0 | 0 | 0 |
| 3.3. pašvaldību budžets | 0 | | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | | 0 | X | 0 | X | 0 | 0 |
| 5.Precizēta finansiālā ietekme | X | | Nav precīzi aprēķināms | X | Nav precīzi aprēķināms. | X | Nav precīzi aprēķināms. | Nav precīzi aprēķināms. |
| 5.1.valsts pamatbudžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.2. speciālais budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.3.pašvaldību budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. | | | | | | | |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8.Cita informācija | Izdevumus, saistībā ar īpašuma pārreģistrēšanu zemesgrāmatā un laukuma reģistrēšanu zemesgrāmatā uz valsts vārda ministrijas personā, segs ministrija no sava budžeta līdzekļiem. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| |  |  |  | | --- | --- | --- | |  | | | | 1. | Saistītie tiesību aktu projekti | Ar Ministru kabineta rīkojuma “Par valsts nekustamā īpašuma pārdošanu” spēkā stāšanos spēku zaudē Ministru kabineta 2016.gada 8.jūnija rīkojums Nr.331 “Par valsts nekustamo īpašumu pārdošanu”. | | 2. | Atbildīgā institūcija | Ministrija. | | 3. | Cita informācija | Nav. | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5.punkts.)  Rīkojumu projekti un to anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē www.mk.gov.lv, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Finanšu ministrija, un VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska

D.Daņiļeviča

67047889, Diana.Danilevica@izm.gov.lv